Diari Oficial de la Generalitat Valenciana


Sumari del DOGV 5116, del 18-10-2005 (2005/11091)

ACORD de 2 de juny de 2005, de la Comissió Territorial d'Urbanisme de València, relatiu al Pla de reforma interior de millora del sector les Eres de Macastre.
--------------------------------------------------------------------------------------------------------------------------------------------------------------

### Dades del document

Número de DOGV
:   5116

Data del DOGV
:   18-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11320


Data del document
:   02-06-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Macastre
    * pla d'urbanisme

ACORD de 2 de juny de 2005, de la Comissió Territorial d'Urbanisme de València, relatiu al Pla de reforma interior de millora del sector les Eres de Macastre. [2005/X11059]
  
En relació amb el Pla de reforma interior de millora del sector les Eres remés per l'Ajuntament de Macastre, es destaquen els següents antecedents i fonaments jurídics.
  
Antecedents
  
U. En data 9 de desembre de 2003, l'alcaldia aprova inicialment el Pla de reforma interior del sector les Eres, redactat a iniciativa del mateix Ajuntament per l'arquitecte municipal, i s'acorda sotmetre'l a informació pública pel termini d'un mes.
  
El pla es va publicar en el DOGV núm. 4681, de 30 de gener de 2004 i en el periòdic Levante de 14 de gener de 2004.
  
Sotmés al tràmit d'informació pública, es van presentar huit al·legacions, les quals van ser informades degudament per l'arquitecte redactor del projecte i en l'aspecte jurídic per la secretaria de l'Ajuntament.
  
L'Ajuntament en ple, en data 7 de maig de 2004, va acordar aprovar provisionalment el Pla de reforma interior, les al·legacions presentades es van resoldre en el sentit en què van ser informades, com també la seua remissió a la Comissió Territorial d'Urbanisme a fi de la seua aprovació definitiva.
  
Dos. Es remet a aquesta conselleria un exemplar del citat Pla de reforma Interior, com també la còpia autenticada de tot l'expedient administratiu.
  
Tres. L'objecte del PRI sector les Eres, consistix a redelimitar la unitat d'execució SA 02, prevista en les normes subsidiàries de Macastre, amb la finalitat següent:
  
Dividir en dos unitats amb usos i aprofitaments homogenis aquesta unitat d'execució, associant sengles àrees de repartiment per a aconseguir el just repartiment de beneficis i càrregues.
  
Al mateix temps es desplacen els seus límits perquè incloguen la totalitat dels vials afectats, modificant d'aquesta manera el límit de la unitat d'execució delimitada per les normes subsidiàries, ja que segons la delimitació vigent, en no incloure la totalitat dels vials circumdants de la unitat d'execució part de les parcel·les edificables que s'obtenen en l'actuació no posseiran la condició de solar, per la qual cosa no es garantix la total urbanització dels vials que li donen accés.
  
Es realitza un reajustament, en ampliar-se en 90 m2 el sòl urbà en l'extrem est del c/ Turís (carrer en Projecte núm. 10 de les normes subsidiàries), per coherència en el tractament dels vials perimetrals. No es tractaria en puritat d'una reclassificació de sòl, sinó d'un reajustament de la línia del sòl urbà en eixe tram que bé puga tractar-se d'un error en grafiar aquest límit en el seu moment, per a ser coherent amb el traçat de la via.
  
La unitat d'execució SAO2 delimitada per les normes subsidiàries i de les ordenances d'aplicació, posseïx una superfície total de 27.401,98 m2. Dins d'aquesta unitat d'execució es troben parcel·les edificables amb tres tipus de qualificació urbanística: eixamplament dos; eixamplament tres i eixamplament tolerància industrial. Resum de la regulació més destacada que les normes subsidiàries realitzen sobre cada una d'aquestes és la següent:
  
Atés l'ús de les parcel·les edificables, en el PRI es fracciona en dos la unitat d'execució delimitada per les normes subsidiàries. Així la unitat que inclou les parcel·les qualificades com a eixamplament tolerància industrial i els vials contigus, queda identificada com a UE les Eres Industrial. La resta que incloïa les parcel·les qualificades d'eixamplament dos i eixamplament tres, configuren la UE les Eres Residencial, que s'ha subdividit al seu torn en UE les Eres Residencial, av. País Valencià i UE les Eres Residencial, c/ Esports, a fi de diferenciar la zona residencial que recau a la CV 425 (av. País Valencià) que es troba totalment edificada posseint alguns serveis urbanístics, de la zona dels trams dels carrers transversals on no posseïxen cap urbanització i fins i tot en algun cas estan sense obrir.
  
S'establix un diferent aprofitament urbanístic en cada unitat d'execució, apreciant que la unitat residencial té un major aprofitament que la industrial, però en canvi, en superfície de parcel·la, en terreny que cada un rebrà quan s'aprove la reparcel·lació, estan més perjudicats els propietaris de sòl residencial ja que la cessió per a vials en aquest tipus de sòl és major que per als d'ús industrial.
  
Les dades de les dos unitats d'execució resultants, es recullen en els quadres següents:
  
UE les Eres Industrial
  
CONCEPTE QUANTIA
  
Superfície total UE 18.231,22 m2
  
Vials 5.075,94 m2
  
Superfície parcel·les edificables 13.155,28 m2
  
Nombre de plantes II
  
Edificabilitat 26.310,56 m2t
  
Aprofitament tipus UE 1,4432 m2t/m2s
  
Dret dels propietaris a l'edificabilitat 1,4432m2t/m2s
  
Percentatge de cessions 27,8420%
  
UE les Eres Residencial:
  
CONCEPTE Av. País Valencià C/ Esports
  
Superfície total UE 3.983,61 m2 6.715,55 m2
  
Vials 1.524,86 m2 2.621,29 m2
  
Superfície parcel·les edificables 2.458,75 m2 4.094,26 m2
  
Nombre plantes III III
  
Edificabilitat 7.376,25 m2t 12.282,78 m2t
  
Aprofitament tipus UE 1,85841 m2t/m2s 1,829901 m2t/m2s
  
Dret propietaris a l'edificabilitat 1,85968 m2t/m2s 1,829901 m2t/m2s
  
Percentatge cessions 38,2783% 39,0331%
  
Quatre. Durant la tramitació de l'expedient l'Ajuntament no ha sol·licitat cap informe sectorial.
  
Cinc. Macastre compta amb normes subsidiàries aprovades definitivament per la Comissió Territorial d'Urbanisme en data 10 de maig de 1994.
  
Sis. La Comissió Informativa de la Comissió Territorial d'Urbanisme de València, en sessió celebrada el 26 de maig de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments jurídics
  
Primer. La tramitació ha sigut correcta conforme al que establix l'article 52 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU). La documentació es considera completa a l'efecte del compliment del que han preceptuat els articles 27 i 28 de la LRAU. No obstant cal assenyalar que només s'ha presentat un exemplar del Pla de reforma interior que es troba sense visar ni diligenciar.
  
Segon. Quant al fons de l'assumpte, resulta d'aplicació l'article 80 del Decret 201/1998, de 15 de desembre, del Govern Valencià, pel qual s'aprova el Reglament de planejament de la Comunitat Valenciana (en endavant RPCV), que disposa el següent:
  
?Poden formular-se plans de reforma interior que, a més dels fins que els són propis expressats en l'article 72 d'aquest Reglament, tinguen com a objecte millorar l'ordenació continguda en el Pla general per al sòl urbà i àrees de reforma interior?.
  
Les millores que introduïx el Pla de reforma interior, ressenyades en l'antecedent tres, responen satisfactòriament a l'interés públic mentre permeten i garantixen la completa urbanització dels vials que donen accés a la unitat d'execució, aconseguix d'aquesta manera l'adequat trànsit dels vehicles i persones. Així no s'observa inconvenient legal en el projecte des del punt de vista de les atribucions concedides a l'administració Autonòmica per l'article 40 LRAU; si bé, ha d'esmenar-se la falta de documentació degudament visada i diligenciada.
  
Tercer. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans de reforma interior modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2 B) segon paràgraf LRAU, en relació amb l'article 10 a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista de tot allò adés esmentat, la Comissió Territorial d'Urbanisme, en la sessió del 2 de juny de 2005, acorda: aprovar definitivament el Pla de reforma interior del sector les Eres de Macastre, condicionat a la presentació de la segona còpia del projecte com també que es vise i diligencie tota la documentació presentada.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del Títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que puga exercir qualsevol altre recurs o acció que estime oportú.
  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).
  
València, 2 de juny de 2005.- El secretari de la Comissió Territorial d'Urbanisme: Alvaro Aleixandre Ortí.